നാദിര്ഷയുടെ ചിത്രങ്ങള് നിരോധിക്കണം: തുഷാര് വെള്ളാപ്പള്ളി ആലപ്പുഴ: നാദിര്ഷ സംവിധാ നം ചെയ്ത ഈശോ, കേശു ഈ വീടിന്റെ ഐശ്വര്യം എന്നീ പേരുകളുള്ള സിനിമകള് ക്രൈസ്തവരെ അവഹേളിക്കുന്നതാണെന്ന് ബിഡിജെഎസ് സംസ്ഥാന അധ്യക്ഷന് തുഷാര് വെള്ളാപ്പള്ളി. ഇതു നിരോധിക്കാന് സര്ക്കാര് തയാറാകണമെന്ന് തുഷാര് വെള്ളാപ്പള്ളി പ്രസ്താവനയില് ആവശ്യപ്പെട്ടു.ഇത്തരം പ്രവണതകള് ചെറുത്തു തോല്പിക്കേണ്ടത് സമൂഹത്തിന്റെ ആവശ്യകതയാണ്. ക്രൈസ്തവരെ അവഹേളിക്കാനുള്ള ശ്രമങ്ങളുടെ തുടര്ച്ചയാണ് നാമകരണമെന്ന് സംശയിക്കുന്നു. ഇത്തരം നീക്കം സമൂഹത്തില് ഭിന്നതയും വിഭജനവും ഉണ്ടാക്കാനേ ഉപകരിക്കൂ. ആവിഷ്കാര സ്വാതന്ത്ര്യം എന്ന പേരില് മതവികാരം വ്രണപ്പെടുത്തുന്ന നീക്കങ്ങള് ചെറുക്കാന് ബിഡിജെഎസ് മുന്പന്തിയിലുണ്ടെന്നും തുഷാര് പറഞ്ഞു. വിശ്വാസികളെ അവഹേളിക്കുന്ന ചിത്രങ്ങള്ക്ക് എതിരേയും ലൗ ജിഹാദ് പോലെയുള്ള സാമൂഹിക വിപത്തിനെതിരേയും നിയമനിര്മാണം ആവശ്യപ്പെട്ടു കേന്ദ്ര ആഭ്യന്തരമന്ത്രി അമിത് ഷായ്ക്ക് നിവേദനം നല്കുമെന്നും തുഷാര് പറഞ്ഞു.